Държавен вестник, бр. 102, 2009 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  102
4. отсечки и коловози, които са временно 
затворени за движение с цел поддръжка, подно­
вяване или усъвършенстване на железопътната 
система.“
§ 3. В чл. 4, ал. 1 думите „Изпълнителна 
агенция „Железопътна администрация“ (ИА 
„ЖА“)“ се заменят с абревиатурата „ИА „ЖА“.
§ 4. В чл. 10 се създават ал. 3 и 4:
„(3) Обучението на машинисти се извършва, 
като се цели постигане на баланс между теоре­
тичното обучение (учебни занятия и демонстра­
ции) и практическото обучение (учебен стаж, 
управление под наблюдение и управление без 
наблюдение по коловози, използвани за учебни 
цели), като за самостоятелно овладяване на 
правилата за експлоатация, сигнализиране в 
определени ситуации и др. се използват ком­
пютърни програми за обучение. 
(4) При придобиване на знания за маршру­
тите обучаващите се придружават от локомо­
тивен машинист за определен от обучаващата 
институция брой пътувания както през деня, 
така и през нощта, или се обучават с помощта 
на технически средства – видеозаписи и др., 
които пресъздават движението на влака.“ 
§ 5. Създава се глава пета:
„ Г л а в а  п е т а
СЕРТИФИЦИРАНЕ НА МАШИНИСТИ, УП­
РАВЛЯВАЩИ ЛОКОМОТИВИ И ВЛАКОВЕ В 
РАМКИТЕ НА ЖЕЛЕЗОПЪТНАТА СИСТЕМА 
НА ЕВРОПЕЙСКАТА ОБЩНОСТ
Чл. 36. (1) На машинистите, които отговарят 
на изискванията за здравословна годност и са 
квалифицирани да управляват влак в рамките 
на железопътната система на Европейската 
общност, се издават следните документи:
1. свидетелство за управление на локомотив, 
потвърждаващо, че машинистът отговаря на 
минималните изисквания относно здравословно 
състояние, образование и общи професионални 
умения. В свидетелството се посочва издаващият 
орган и срокът на валидността му; 
2. едно или повече удостоверения на маши­
нист, посочващи железопътната инфраструктура, 
за която машинистът е придобил правоспособ­
ност, и подвижния състав, който има право да 
управлява. 
(2) До приемането на модел за свидетелство 
и удостоверение на Европейската общност 
свидетелствата и удостоверенията по ал. 1 
се издават в съответствие с изискванията по 
приложения № 3 и № 4. 
(3) Изискването за притежаване на удосто­
верение за определена част от железопътната 
инфраструктура не се прилага в следните извън­
редни случаи и при условие, че друг машинист, 
притежаващ валидно удостоверение за съответ­
ната железопътна инфраструктура, придружава 
машиниста по време на управлението:
1. в случай че поради нарушение в желе­
зопътната услуга е необходимо отклонение 
на влакове или извършване на поддръжка на 
коловозите, както е посочено от управителя 
на железопътната инфраструктура;
2. при изключителни, еднократни услуги, 
когато се използват исторически влакове;
3. при извънредни, еднократни услуги за 
превоз на товари, съгласувани с управителя 
на железопътната инфраструктура;
4. при доставка или демонстрация на нов 
влак или локомотив;
5. за целите на обучението и провеждането 
на изпити на машинисти.
(4) Решението за използване на възможността 
по ал. 3 се взема от железопътния превозвач, 
който предварително уведомява управителя на 
железопътната инфраструктура. Решението не 
може да бъде взето от съответния управител на 
железопътната инфраструктура или от ИА „ЖА“. 
Чл. 37. (1) Удостоверението по чл. 36, ал. 1, 
т. 2 дава права за управление в една или повече 
от следните категории:
1. категория А: маневрени локомотиви, ра­
ботни влакове, железопътни превозни средства 
за поддръжка и локомотиви, когато се използват 
за маневриране;
2. категория Б: превоз на пътници и/или 
товари.
(2) Удостоверението може да дава права за 
всички категории и да обхваща всички кодове 
съгласно приетите от Европейската комисия 
модели на удостоверението, завереното копие 
на удостоверението и техническите им харак­
теристики.
Чл. 38. Изпълнителна агенция „Железопътна 
администрация“, железопътните превозвачи и 
управителите на железопътната инфраструк­
тура предприемат всички необходими мерки, 
за да се избегнат рисковете от подправяне на 
свидетелствата, удостоверенията и регистрите, 
предвидени в наредбата.
Чл. 39. (1) Свидетелството по чл. 36, ал. 1, 
т. 1 е собственост на притежателя му и се издава 
от изпълнителния директор на ИА „ЖА“ или 
упълномощено от него лице. Свидетелството 
се издава на български език.
(2) Удостоверението по чл. 36, ал. 1, т. 2 се 
издава от железопътния превозвач или управи­
теля на железопътната инфраструктура, който 
назначава или наема машиниста. Удостовере­
нието се издава на български език.
(3) Удостоверението по ал. 2 е собственост 
на работодателя, който го издава. Машинистът 
има право да получи заверено копие от него.
Чл. 40. (1) Свидетелствата по чл. 36, ал. 1, 
т. 1 са валидни за цялата територия на Евро­
пейската общност. 
(2) Удостоверенията по чл. 36, ал. 1, т. 2 са 
валидни само за посочените в тях железопътна 
инфраструктура и подвижен състав.
Чл. 41. Документите за правоспособност 
на машинисти, издадени от държави, които 
не са членки на Европейския съюз, работещи